IRPC โชว์กำไร Q1/58 กระฉูดกว่า 10 เท่าตัว
IRPC โชว์กำไร Q1/58 กระฉูดกว่า 10 เท่าตัว มีกำไรสุทธิ 3.81 พันล้านบาท หรือมีกำไรสุทธิ 0.19 บาทต่อหุ้น เพิ่มขึ้น 1015% หรือกว่า 10 เท่าตัว จากช่วงเดียวกันของปีก่อนที่มีกำไรสุทธิ 343.68 ล้านบาท หรือมีกำไรสุทธิ 0.02 บาทต่อหุ้น โดยผลการดำเนินงานที่มีกำไรเพิ่มขึ้นอย่างมีนัยสำคัญ เนื่องจากบริษัทมีกำไรจากการกลับรายการค่าเผื่อหนี้สงสัยจะสูญจำนวน 2,824 ล้านบาท
7 พ.ค. 2558

บริษัท ไออาร์พีซี จำกัด (มหาชน) หรือ IRPC รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 3.81 พันล้านบาท หรือมีกำไรสุทธิ 0.19 บาทต่อหุ้น เพิ่มขึ้น 1015% หรือกว่า 10 เท่าตัว จากช่วงเดียวกันของปีก่อนที่มีกำไรสุทธิ 343.68 ล้านบาท หรือมีกำไรสุทธิ 0.02 บาทต่อหุ้น
โดยผลการดำเนินงานที่มีกำไรเพิ่มขึ้นอย่างมีนัยสำคัญ เนื่องจากบริษัทมีกำไรจากการกลับรายการค่าเผื่อหนี้สงสัยจะสูญจำนวน 2,824 ล้านบาท
ส่วนใหญ่เกิดจากบริษัท ทีพีไอ อะโรเมติกส์ จำกัด (มหาชน) ซึ่งเป็นลูกหนี้ของบริษัทได้ขายที่ดินผ่านเจ้าพนักงานพิทักษ์ทรัพย์เพื่อจ่ายชำระคืนบริษัทฯ โดยเมื่อวันที่ 17 เมษายน 2558 บริษัทฯ ได้รับชำระหนี้คืนจำนวน 3,878 ล้านบาท ซึ่งสูงกว่ามูลหนี้ตามบัญชีสุทธิจากที่ตั้งค่าเผื่อหนี้สงสัยจะสูญไว้เป็นจำนวน 2,823 ล้านบาท